Maica Tereza, ai cărei părinți erau probabil din Kosovo, a avut viziunea care a determinat-o să-și urmeze vocația religioasă în Biserica Madona Neagră din Letnica (Kosovo). În prezent, bulevardul central din Priștina îi poartă numele. O catedrală romano-catolică dedicată Maicii Tereza a fost construită la Priștina pe un teren donat de primărie și a fost sfințită în anul 2011. În timpul Războiului din Kosovo (1999) mai multe biserici romano-catolice albaneze din Kosovo au fost vandalizate. Astfel, militarii iugoslavi sârbi au produs pagube semnificative bisericii romano-catolice „Sf. Anton” din Gjakova. Ofițerii iugoslavi sârbi au alungat călugărițele și un preot de la biserica catolică „Sf. Anton” din Priștina și au instalat un radar antiaerian în clopotniță, ceea ce a determinat bombardarea bisericii și a clădirilor învecinate de către aeronavele NATO.